b'\n_START_ARTICLE_\nTutkailmavalvonta\n_START_PARAGRAPH_\nTutkailmavalvonta on erotuksena aisti-ilmavalvonnasta tutkalla tapahtuvaa ilmavalvontaa._NEWLINE_Tutkailmavalvonnassa voidaan k\xc3\xa4ytt\xc3\xa4\xc3\xa4 ulottuvuuden perusteella erityyppisi\xc3\xa4 tutkia, jotka voivat olla kaukovalvontatutkia, keskivalvontatutkia tai l\xc3\xa4hivalvontatutkia. Ne voivat olla liikkuvia tai kiinteit\xc3\xa4 asemia._NEWLINE_Sotilaallisten vaatimustensa vuoksi, tutka-asemien on kestett\xc3\xa4v\xc3\xa4 elektroninen sodank\xc3\xa4ynti ja muodostettava toisiinsa kytketty laaja ja nopeasti mukautuva tutkaverkko._NEWLINE_Kun suurvaltojen on valvottava omia etujaan laajoilla alueilla, joille ei l\xc3\xa4hesk\xc3\xa4\xc3\xa4n aina voi omia tutka-asemia rakentaa, on kehittynyt lukuisa joukko lentokoneeseen asennettuja pitk\xc3\xa4n kantaman tutkia. Sellaisia voi my\xc3\xb6s nopeasti ottaa k\xc3\xa4ytt\xc3\xb6\xc3\xb6n liittolaismaiden kriiseiss\xc3\xa4 ilmatilannekuvan aikaansaamiseksi._NEWLINE_Tutkavalvonnasta pidemm\xc3\xa4lle kehittynyt valvonnan muoto on satelliittivalvonta, joka toimii apuna, mutta ei voi t\xc3\xa4ysin kattaa maanp\xc3\xa4\xc3\xa4llisen ilmavalvonnan tarpeita, johon tarvitaan pitk\xc3\xa4n kantaman tutka, jollaisesta yksi esimerkki on ven\xc3\xa4l\xc3\xa4inen, nykyaikainen Vorone\xc5\xbe.'